# data[].attributes.headline
5o Διεθνές Μαθητικό Συνέδριο - Παρίσι

# data[].attributes.subject
5o Διεθνές Μαθητικό Συνέδριο - Παρίσι

# data[].attributes.body
Εκπαιδευτικό ταξίδι.

40 μαθητές και μαθήτριες του 1ου ΓΕΛ Πτολεμαΐδας ταξίδεψαν στο Παρίσι για να λάβουν μέρος στο 5ο Διεθνές Μαθητικό Συνέδριο 2026 της ΕΛΕΜΑΣΥΝ με τίτλο "Τόλμα να γνωρίσεις". Η παρουσίαση της εργασίας έλαβε χώρα την Κυριακή 8/3/2026 στο κέντρο επιστήμης και τέχνης La Ferme du Buisson.

Από το θεματικό τρίπτυχο του συνεδρίου: Πολιτισμός, Περιβάλλον & Επιστήμη, οι εκπαιδευτικοί και μαθητές του σχολείου μας, επέλεξαν την θεματική ενότητα του Πολιτισμού. Παρουσίασαν μία αφίσα που να εσωκλείει όλες τις ανθρωπιστικές αξίες από τον Γαλλικό Διαφωτισμό του 17ου αιώνα έως και σήμερα. Η αφίσα είχε τον τίτλο: ‘‘Ταξίδι ιδεών! Σκέψου, ερεύνησε, σκάναρε! Από τον Γαλλικό Διαφωτισμό στη σύγχρονη εποχή.’’ Οι μαθητές και οι μαθήτριες μέσα από την έρευνα που έκαναν για να συγκεντρώσουν όλες τις απαραίτητες πληροφορίες συνειδητοποίησαν ότι οι ιδέες του χθες έγιναν τα δικαιώματα του σήμερα. Και ότι οι επιλογές του σήμερα θα διαμορφώνουν τον κόσμο του αύριο!

Δημιούργησαν τρία Quiz με ερωτήσεις σχετικές με τις ανθρωπιστικές αξίες περιλαμβάνοντας τις τρεις βασικές γλώσσες του συνεδρίου τα ελληνικά, τα αγγλικά και τα γαλλικά. Οι επισκέπτες του συνεδρίου είχαν την ευκαιρία να απαντήσουν στο quiz σκανάρωντας τα QR codes που ήταν ενσωματωμένα στην αφίσα και να ανακαλύψουν πόσο καλά γνωρίζουν αυτό το θεματικό πεδίο. Μέσα από την διάδραση, τη συνδιαλλαγή απόψεων και την γόνιμη συζήτηση που προέκυψε, οι μαθητές και οι μαθήτριες αποκόμισαν πολλαπλά οφέλη. Ήταν μία πρωτόγνωρη εμπειρία γεμάτη συναισθήματα.

Υπεύθυνες καθηγήτριες : η υποδιευθύντρια Μητσιάδου Ολυμπία, Καζαντζή Ελπίδα και Κουντουρατζόγλου Ευσεβία.

# data[].attributes.attachment_link.title
Συνέδριο Παρίσι 2026

# data[].attributes.headline
1ο Μαθητικό Συνέδριο Επαγγελματικής Εκπαίδευσης

# data[].attributes.subject
1ο Μαθητικό Συνέδριο Επαγγελματικής Εκπαίδευσης

# data[].attributes.body
Με μεγάλη χαρά και υπερηφάνεια το σχολείο μας συμμετείχε στο 1ο Μαθητικό Συνέδριο Επαγγελματικής Εκπαίδευσης, που πραγματοποιήθηκε στο Αμύνταιο από τις 11 έως τις 13 Μαΐου.

Το πανελλήνιο συνέδριο, με τίτλο : «Ενέργεια & Βιώσιμη Ανάπτυξη. Έξυπνες Περιφέρειες, Στρατηγικές Επενδύσεις, Τριτοβάθμια & Επαγγελματική Ανάπτυξη», συνδιοργανώθηκε από το Πανεπιστήμιο Δυτικής Μακεδονίας και το 1ο ΕΠΑΛ Αμυνταίου.

Οι Junior Ambassadors μαθητές της EPAS του 1ου ΓΕ.Λ. Πτολεμαΐδας παρουσίασαν την εργασία τους με τίτλο:

«Το Ψηφιακό μας Σχολείο ως Ζωντανό Εργαστήριο Πράσινης Καινοτομίας»

Μέσα από αυτήν την συμμετοχή μας, είχαμε την ευκαιρία να ανταλλάξουμε ιδέες, να παρουσιάσουμε καλές πρακτικές και να αναδείξουμε την σημασία της καινοτομίας, της βιωσιμότητας και της ενεργού συμμετοχής των νέων στη διαμόρφωση του σχολείου και της κοινωνίας του μέλλοντος.

Θερμά συγχαρητήρια στους μαθητές μας για την εξαιρετική παρουσία τους, την υπευθυνότητα και τη δημιουργικότητά τους!

# data[].attributes.attachment_link.title
1 ΓΕΛ ΠΤΟΛΕΜΑΪΔΑΣ Συνέδριο Αμυνταίου 2026

# data[].attributes.headline
Παγκόσμια Ημέρα Ευρώπης 2026

# data[].attributes.subject
Παγκόσμια Ημέρα Ευρώπης 2026

# data[].attributes.body
Οι Junior Ambassadors του σχολείου μας, σε συνεργασία με ομάδα εθελοντών μαθητών, ετοίμασαν ένα θεατρικό έργο αφιερωμένο στις αξίες και τα ιδανικά που πρεσβεύει η Ευρώπη στη σύγχρονη εποχή.

Μέσα από τη δημιουργική αυτή δράση αναδείχθηκαν έννοιες όπως η δημοκρατία, η αλληλεγγύη, η ισότητα, ο σεβασμός στη διαφορετικότητα και η συνεργασία μεταξύ των λαών.

Η πρωτοβουλία αυτή πραγματοποιήθηκε με στόχο να γιορτάσουμε την Παγκόσμια Ημέρα Ευρώπης, προβάλλοντας τη σημασία της ενότητας και της ενεργού συμμετοχής των νέων στη διαμόρφωση ενός καλύτερου μέλλοντος.

# data[].attributes.attachment_link.title
EPAS - Η Ευρώπη μπροστά μας

# data[].attributes.headline
Συνάντηση με την Φινλανδή Ευρωβουλευτή MEP GUZENINA MARIA

# data[].attributes.subject
Συνάντηση με την Φινλανδή Ευρωβουλευτή MEP GUZENINA MARIA

# data[].attributes.body
Την Τετάρτη 22 Απριλίου 2026 οι Junior Ambassadors του σχολείου μας παρακολούθησαν τη συζήτηση με την Ευρωβουλευτή της Φιλανδίας κ. MEP GUZENINA MARIA, που διοργάνωσε το ΓΕΛ Νεάπολης Λακωνίας. Η Ευρωβουλευτής μίλησε για τα ανθρώπινα δικαιώματα στην Ευρώπη και έκανε ιδιαίτερη αναφορά σε θέματα περιβαλλοντικά, στην πράσινη οικονομία

και στην προστασία του περιβάλλοντος.

# data[].attributes.headline
Συνάντηση με την Ευρωβουλευτή Ελεονώρα Μελέτη

# data[].attributes.subject
Συνάντηση με την Ευρωβουλευτή Ελεονώρα Μελέτη

# data[].attributes.body
Την Τετάρτη 18/3/2026 οι Junior Ambassadors του σχολείου μας είχαν διαδικτυακή συζήτηση με την ευρωβουλευτή κ. Ελεονώρα Μελέτη. Η ευρωβουλευτής μίλησε για τα δικαιώματα των γυναικών και τα φαινόμενα βίας κατά των γυναικών και παρουσίασε την πολιτική της Ευρωπαϊκής Ένωσης σχετικά με τα θέματα αυτά. Επίσης, μετά από σχετική ερώτηση δική μας αναφέρθηκε στις προτάσεις και τις ενέργειες που η ίδια έκανε για τα δικαιώματα των γυναικών.

# data[].attributes.headline
Διαδικτυακή συνάντηση με την κ. Άννα Ευσταθίου

# data[].attributes.subject
Διαδικτυακή συνάντηση με την κ. Άννα Ευσταθίου

# data[].attributes.body
Την Τετάρτη 11/3/2026 οι Junior Ambassadors του σχολείου μας παρακολούθησαν διαδικτυακά ενημέρωση από την κ. Άννα Ευσταθίου, Υπεύθυνη Τύπου του Γραφείου του Ευρωπαϊκού Κοινοβουλίου στην Ελλάδα, που διοργάνωσε το ΓΕΛ Πάτρας. Η ενημέρωση ήταν σχετικά με τους ευρωπαϊκούς θεσμούς και τις αξίες της Ευρωπαϊκής Ένωσης. Παρουσιάστηκαν βασικά στοιχεία για την ιστορία του Ευρωπαϊκού Κοινοβουλίου, τον τρόπο λειτουργίας του καθώς και τους συμβολισμούς που υπάρχουν στο κτήριο του Κοινοβουλίου και εκφράζουν τις αρχές της συνεργασίας, της αλληλεγγύης και της ενότητας.

# data[].attributes.body
Στο πλαίσιο του Προγράμματος Σχολεία Πρέσβεις του Ευρωπαϊκού Κοινοβουλίου, το 1ο ΓΕΛ Πτολεμαΐδας  συμμετείχε με δύο  μαθητές, δύο μαθήτριες (Junior Ambassadors) και μία συνοδό εκπαιδευτικό (Senior Ambassador) σε Ημερίδα με θέμα: «EPAS Junior Days», την οποία διοργάνωσε το Γραφείο του Ευρωπαϊκού Κοινοβουλίου στην Ελλάδα, αφουγκραζόμενο το αίτημα των μαθητών/μαθητριώνπου συμμετέχουν στο πρόγραμμα  για περισσότερες ευκαιρίες συνάντησης με ομολόγους τους.

Η Ημερίδα  διεξήχθη στο συνεδριακό χώρο του Porto Palace Hotel στη Θεσσαλονίκη στις 27-28 Φεβρουαρίου 2026, και συμμετείχαν 170 άτομα, 136 μαθητές και 34 εκπαιδευτικοί από τα 34 σχολεία της Κεντρικής, Δυτικής, Ανατολικής Μακεδονίας και Θράκης.

Το κύριο μέρος του προγράμματος το Σάββατο αφιερώθηκε  σε προσομοίωση του Ευρωπαϊκού Κοινοβουλίου, όπου οι μαθητές /μαθήτριες είχαν την ευκαιρία να συμμετάσχουν ενεργά σε συζητήσεις, διαπραγματεύσεις και σύνταξη νομοθετικών προτάσεων, όπως ακριβώς συμβαίνει στις πολιτικές ομάδες, τις κοινοβουλευτικές επιτροπές και την ολομέλεια του οργάνου. Οι μαθητές/μαθήτριες  χωρίστηκαν σε θεματικές ομάδες, με βάση τους κύριους άξονες που τους έχουν ήδη ανατεθεί στο Πρόγραμμα EPAS 2025-2026 ως εξής:

Ευρωπαϊκές αξίες & Δημοκρατία

Μακροπρόθεσμος Προϋπολογισμός της ΕΕ

Περιβάλλον & Κλιματική Κρίση

Ψηφιακός Μετασχηματισμός & Τεχνητή Νοημοσύνη

Παραπληροφόρηση, ΜΜΕ & Social Media

και στις πολιτικές ομάδες: Liberty, Solidarity, Tradition, Ecology.

Κατά τη διάρκεια της προσομοίωσης οι μαθητές/μαθήτριες κλήθηκαν  να επιχειρηματολογήσουν, να επιδιώξουν συμμαχίες, να προχωρήσουν σε συμβιβασμούς και αλλαγές, να παρουσιάσουν τις προτάσεις τους τόσο στα ελληνικά (στις θεματικές και πολιτικές ομάδες), όσο και στα αγγλικά στην ολομέλεια.

Παράλληλα, πραγματοποιήθηκαν ειδικά sessions για τους καθηγητές, με στόχο την ενίσχυση του ρόλου τους ως Senior Ambassadors, στα αγγλικά.

Οι συμμετέχοντες/συμμετέχουσες μαθητές/μαθήτριες του σχολείου μας δήλωσαν ενθουσιασμένοι από την εμπειρία αυτή, η οποία τους έφερε πιο κοντά με τις διαδικασίες λήψης αποφάσεων, πραγμάτευσης πολιτικών θέσεων και προτάσεων,  και γενικότερα με ζητήματα που άπτονται του ενδιαφέροντος και απασχολούν τις χώρες της Ευρωπαϊκής Ένωσης.

# data[].attributes.headline
Συνάντηση με τον "Όμιλο Ενεργών Νέων Φλώρινας-Europe Direct Δυτικής Μακεδονίας"

# data[].attributes.subject
Συνάντηση με τον "Όμιλο Ενεργών Νέων Φλώρινας-Europe Direct Δυτικής Μακεδονίας"

# data[].attributes.body
Την Πέμπτη 26/02/2026 ο Όμιλος Ενεργών Νέων Φλώρινας-Europe Direct Δυτικής Μακεδονίας ήρθε στο σχολείο και ενημέρωσε τους μαθητές και τις μαθήτριές μας των τμημάτων Α4, Γ3 καθώς και τους/τις Junior Ambassadors του EPAS για το θέμα της έμφυλης ισότητας. Η παρουσίαση, η διαδραστικότητα μέσω βιωματικών εργασιών και η όλη διοργάνωση ήταν εξαιρετικές.

# data[].attributes.headline
Διαδικτυακή συνάντηση με τον Ευρωβουλευτή κ. Νίκο Παπανδρέου για την Ευρωπαϊκή Πολιτική Υγείας

# data[].attributes.subject
Διαδικτυακή συνάντηση με τον Ευρωβουλευτή κ. Νίκο Παπανδρέου για την Ευρωπαϊκή Πολιτική Υγείας

# data[].attributes.body
Με ιδιαίτερο ενδιαφέρον οι Junior Ambassadors του 1ου ΓΕΛ Πτολεμαΐδας συμμετείχαν την Παρασκευή 6 Φεβρουαρίου 2026, σε διαδικτυακή συνάντηση που διοργάνωσε το 1ο Πρότυπο Γενικό Λύκειο Χαλκίδας, στο πλαίσιο του προγράμματος Σχολεία Πρέσβεις του Ευρωπαϊκού Κοινοβουλίου (EPAS) 2025-2026.

Η διαδικτυακή συνάντηση έγινε με τον Ευρωβουλευτή κ. Νίκο Παπανδρέου και είχε ως θέμα την Ευρωπαϊκή πολιτική στα ζητήματα της υγείας, δίνοντας στους μαθητές και στις μαθήτριες την ευκαιρία να ενημερωθούν για τον ρόλο της Ευρωπαϊκής Ένωσης στον τομέα της δημόσιας υγείας.

Οι μαθητές/τριες συμμετείχαν ενεργά, θέτοντας ερωτήματα σχετικά με τις επιπτώσεις της πανδημίας COVID-19, την πρόσβαση σε ασφαλή και προσιτά φάρμακα, την ψυχική υγεία των νέων, καθώς και τη σύνδεση της κλιματικής αλλαγής με την υγεία, επιβεβαιώνοντας τη σημασία της επαφής της σχολικής κοινότητας με εκπροσώπους των ευρωπαϊκών θεσμών.

# data[].attributes.headline
Συνάντηση με τον Ευρωβουλευτή Σάκη Αρναούτογλου 

# data[].attributes.subject
Συνάντηση με τον Ευρωβουλευτή Σάκη Αρναούτογλου 

# data[].attributes.body
Την Πέμπτη 5/2/2026 οι Junior, οι Senior Ambassadors και άλλοι εθελοντές/ντριες μαθητές/τριεςτου σχολείου μας συμμετείχαν σε διαδικτυακή συζήτηση με τον Ευρωβουλευτή κ. Σάκη Αρναούτογλου μετά από πρόσκληση από το ΕΠΑΛ Αμυνταίου, το οποίο τη διοργάνωσε. Ο κ. Αρναούτογλου μίλησε για το περιβάλλον, τη μόλυνση, την κλιματική αλλαγή και τις δράσεις του Ευρωπαϊκού Κοινοβουλίου σχετικά με τα φλέγοντα αυτά θέματα. Ήταν μια πολύ ενδιαφέρουσα συζήτηση και πολύτιμη εμπειρία για όλους και όλες που συμμετείχαμε.

# data[].attributes.headline
Συμμετοχή στη διαδικτυακή εκδήλωση του 1ου ΓΕΛ Κομπότιου για την Ημέρα Μνήμης των Θυμάτων του Ολοκαυτώματος

# data[].attributes.subject
Συμμετοχή στη διαδικτυακή εκδήλωση του 1ου ΓΕΛ Κομπότιου για την Ημέρα Μνήμης των Θυμάτων του Ολοκαυτώματος

# data[].attributes.body
Στο πλαίσιο της Ημέρας Μνήμης των Θυμάτων του Ολοκαυτώματος, το 1ο ΓΕΛ Πτολεμαΐδας συμμετείχε στην διαδικτυακή εκδήλωση του 1ου ΓΕΛ Κομπότιου, η οποία πραγματοποιήθηκε στις 27 Ιανουαρίου 2026, με τίτλο "Μνήμη, Δημοκρατία και Ευρωπαϊκή Ένωση: Μαθήματα από το Ολοκαύτωμα".

Η εκδήλωση, με κεντρικούς ομιλητές τον Ευρωβουλευτή κ. Φρέντη Μπελέρη και τον πρώην Πρόεδρο του Διοικητικού Συμβουλίου της Ισραηλιτικής Κοινότητας Αθηνών, κ. Monis Halegoua , εστίασε στη σημασία της μνήμης ως δημοκρατικής ευθύνης και στη διατήρηση της ιστορικής μνήμης ως εργαλείο για την προστασία των θεμελιωδών αξιών της δημοκρατίας. Ο κ. Monis Halegoua μοιράστηκε προσωπικές οικογενειακές μαρτυρίες από το Ολοκαύτωμα, δίνοντας ιδιαίτερη έμφαση στο πώς η προσωπική ιστορία μπορεί να αναδείξει τη σημασία της συλλογικής μνήμης και της διαρκούς υπενθύμισης των τραγικών γεγονότων του παρελθόντος, προκειμένου να αποφευχθούν παρόμοιες θηριωδίες στο μέλλον.

Η εκδήλωση αποτέλεσε μια εξαιρετική ευκαιρία για τους μαθητές μας να εμβαθύνουν στην ιστορική μνήμη του Ολοκαυτώματος και να κατανοήσουν τη σημασία της Ευρωπαϊκής Ένωσης στην προώθηση της ειρήνης, της δημοκρατίας και του σεβασμού των ανθρωπίνων δικαιωμάτων. Στη συνέχεια, οι μαθητές είχαν την ευκαιρία να θέσουν ερωτήσεις στους ομιλητές και να συμμετάσχουν σε έναν γόνιμο διάλογο για τις αξίες που μας ενώνουν και τις προκλήσεις που αντιμετωπίζει η κοινωνία μας σήμερα.

Η συμμετοχή μας στην εκδήλωση αυτή ενισχύει τη δέσμευση του σχολείου μας στη διατήρηση της μνήμης, της παιδείας για τα ανθρώπινα δικαιώματα και της ενίσχυσης της ευρωπαϊκής συνείδησης των νέων.

# data[].attributes.headline
Διαδικτυακή συνάντηση με τους υπεύθυνους του  Europe Direct - Active Youths Δυτικής Μακεδονίας

# data[].attributes.subject
Διαδικτυακή συνάντηση με τους υπεύθυνους του  Europe Direct - Active Youths Δυτικής Μακεδονίας

# data[].attributes.body
Στο πλαίσιο της ενεργού συμμετοχής του σχολείου μας στο πρόγραμμα EPAS (Σχολεία–Πρέσβεις του Ευρωπαϊκού Κοινοβουλίου), πραγματοποιήθηκε διαδικτυακή συνάντηση με τη συμμετοχή Senior Ambassadors.

Η συνάντηση υλοποιήθηκε από τον κ. Κωνσταντίνο Στεργίου, υπεύθυνο του Europe Direct Δυτικής Μακεδονίας, και είχε ως στόχο την ενίσχυση της συνεργασίας μεταξύ των Σχολείων EPAS και τη δημιουργία ενός ενιαίου δικτύου επικοινωνίας και ανταλλαγής καλών πρακτικών.

Κατά τη συνάντηση παρουσιάστηκε το πλαίσιο συνεργασίας για το τρέχον σχολικό έτος και δόθηκε ιδιαίτερη έμφαση στη δημιουργία και λειτουργία του InfoPoint, βασικού στοιχείου της συμμετοχής μας στο πρόγραμμα καθώς και στον ενεργό ρόλο των μαθητών/τριών μας ως Junior Ambassadors στις δράσεις που θα υλοποιηθούν κατά τη διάρκεια της σχολικής χρονιάς.

Η φωτογραφία από την ενημερωτική δράση είναι αναρτημένη στον ιστότοπο του e-ptolemeos.gr

# data[].attributes.body
Στις 19/12/2025 οι Junior και οι Senior Ambassadors  συμμετείχαμε στην επετειακή ζωντανή ραδιοφωνική εκπομπή για τα 14α γενέθλια του European School Radio. Η εκπομπή είχε τίτλο "Ποιος άφησε πάλι το μικρόφωνο ανοιχτό;". Για μία ώρα είχαμε την ευκαιρία να ακούσουμε τα σχόλια, τις χριστουγεννιάτικες ευχές, τραγούδια και μηνύματα από διάφορα σχολεία της Ελλάδας. Στείλαμε και εμείς τον δικό μας χαιρετισμό.

# data[].attributes.body
Τη Δευτέρα 1/12/2025 οι Senior Ambassadors συμμετείχαν στη διαδικτυακή συνάντηση MeetmyMentor στο πλαίσιο του προγράμματος EPAS. Συνομίλησαν με τον κ. Πέτρο Τσαχουρίδη, παρουσίασαν τις δράσεις που έχουν ήδη πραγματοποιηθεί αλλά και εκείνες που έχουν προγραμματιστεί μέχρι το τέλος της σχολικής χρονιάς. Η συζήτηση ήταν πολύ εποικοδομική και οι επισημάνσεις του Μέντορα πολύ ουσιαστικές. Οι Senior Ambassandors ευχαριστούν για τη συνεργασία.

# data[].attributes.headline
Καλλιεργώντας οικολογική συνείδηση

# data[].attributes.subject
Καλλιεργώντας οικολογική συνείδηση

# data[].attributes.body
Η καθηγήτρια του σχολείου μας κ. Μπατσαρά Δροσούλα, Mαθηματικός, είχε την ιδέα να αξιοποιηθούν μπουκαλάκια νερού για τη δημιουργία χριστουγεννιάτικων δέντρων. Οι μαθητές και οι μαθήτριες αγκάλιασαν την ιδέα και την υλοποίησαν με πολύ δημιουργικό τρόπο. Στόχος ήταν η καλλιέργεια της οικολογικής συνείδησης  και σαφώς η προστασία του περιβάλλοντος. Η κ. Μπατσαρά ρώτησε την υπεύθυνη του κυλικείου του σχολείου και της είπε ότι κάθε μήνα καταναλώνονται 1000 μπουκαλάκια νερό! Ευχόμαστε να υιοθετήσουν την ιδέα και άλλοι μαθητές/τριες σε όλα τα σχολεία και όχι μόνο! Η προστασία του περιβάλλοντος είναι ευθύνη όλων μας!

# data[].attributes.headline
Ένα δέντρο...γεμάτο Ευρώπη!

# data[].attributes.subject
Ένα δέντρο...γεμάτο Ευρώπη!

# data[].attributes.body
Οι Junior Ambassadors του σχολείου μας στόλισαν το δέντρο τους με τις αξίες που ενώνουν όλους τους Ευρωπαίους - δημοκρατία, αλληλεγγύη, ειρήνη, ισότητα, ανεκτικότητα, συνεργασία, σεβασμός και ελευθερία. Μια υπέροχη δράση που μας θυμίζει πως τα πιο λαμπερά στολίδια είναι οι αξίες που μοιραζόμαστε.

# data[].attributes.body
Τα αστέρια μας «προσγειώθηκαν» στην καρδιά της πόλης!

​Οι μαθητές μας συμμετείχαν στη δράση @makeawishgreece, στολίζοντας την Πτολεμαΐδα με τα δικά τους «Αστεράκια της Ευχής».

​Μετατρέπουμε την ευχή σε δύναμη και στέλνουμε το δικό μας μήνυμα αλληλεγγύης για κάθε παιδί που μάχεται για τη ζωή του. Μαζί, μπορούμε να κάνουμε τον κόσμο λίγο πιο φωτεινό!

Υπεύθυνη εκπαιδευτικός Μάντζου Ελένη.

# data[].attributes.headline
Δράση κατά της παιδικής παχυσαρκίας

# data[].attributes.subject
Δράση κατά της παιδικής παχυσαρκίας

# data[].attributes.body
Την Παρασκευή 12/12/2025 η κ. Σ. Αντάρα, Τοπική Συντονίστρια Περιφέρειας Δυτικής Μακεδονίας, ενημέρωσε τους μαθητές και τις μαθήτριες των τμημάτων Β4, Α4 και Α1 του σχολείου μας για τη σπατάλη των τροφίμων, την υγιεινή διατροφή και την παχυσαρκία, στο πλαίσιο της Εθνικής Δράσης κατά της Παιδικής Παχυσαρκίας.

# data[].attributes.headline
Φιλανθρωπική Δράση

# data[].attributes.subject
Φιλανθρωπική Δράση

# data[].attributes.body
Οι μαθητές και οι μαθήτριες του σχολείου μας συγκέντρωσαν τρόφιμα τα οποία δόθηκαν στον φιλανθρωπικό σύλλογο της πόλης μας "Ο Καλός Σαμαρείτης" . Τον συντονισμό για τη συγκέντρωση και το πακετάρισμα των τροφίμων είχαν οι Junior Ambassadors της ομάδας EPAS και άλλοι εθελοντές/ντριες μαθητές/τριες του σχολείου. Η παράδοση έγινε στις 22/12/2025.

# data[].attributes.body
Στο πλαίσιο του προγράμματος The Tipping Point με θέμα "Το επάγγελμα δεν έχει φύλο" τμήματα μαθητών και μαθητριών και από τις τρεις τάξεις του σχολείου μας παρακολούθησαν διαδικτυακές συνεδρίες στις οποίες συνομίλησαν με επιστήμονες από τους χώρους της ιατρικής, της δημοσιογραφίας, της τεχνολογίας και της χρηματοοικονομίας. Οι ερωτήσεις των μαθητών/τριών προς τους/τις επιστήμονες αφορούσαν τους λόγους επιλογής  των συγκεκριμένων επαγγελμάτων, τα στερεότυπα σχετικά με τα επαγγέλματα αυτά και τις δυσκολίες που αντιμετώπισαν οι ομιλητές κυρίως λόγω του φύλου τους. Οι συνεδρίες πραγματοποιήθηκαν το χρονικό διάστημα Νοεμβρίου-Δεκεμβρίου 2025. Υπεύθυνες Καθηγήτριες: Μητσιάδου Ολυμπία (Φιλόλογος), Λιώτα Αναστασία (Φιλόλογος), Μανώλη Βασιλική (Φιλόλογος), Ποιμενίδου Άννα (Πληροφορικής), Παπουλίδου Κυριακή (Οικονομολόγος).

# data[].attributes.headline
Θερμές ευχές!!!

# data[].attributes.subject
Θερμές ευχές!!!

# data[].attributes.headline
Αξίες της αρχαίας Ελλάδας - Εκδρομή ΔΕΘ

# data[].attributes.subject
Αξίες της αρχαίας Ελλάδας - Εκδρομή ΔΕΘ

# data[].attributes.body
"Η Αρχαία Ελλάδα" στη ΔΕΘ.

Ένα θεματικό πάρκο για τη Σπάρτη, την Αθήνα, τη Μακεδονία, την Τροία, τις Θερμοπύλες, τους Μεγάλους Φιλοσόφους, την Τέχνη, τις Επιστήμες, την Αρχιτεκτονική, τις Εφευρέσεις, την ιστορία των ελληνικών Μαθηματικών και Φυσικής, καθώς και πολλά άλλα.

Οι μαθητές της Α και Β τάξης του σχολείου μας επισκέφτηκαν την έκθεση, την Δευτέρα 8 Δεκεμβρίου 2025.

# data[].attributes.headline
3 Δεκεμβρίου - Παγκόσμια ημέρα ατόμων με αναπηρία

# data[].attributes.subject
3 Δεκεμβρίου - Παγκόσμια ημέρα ατόμων με αναπηρία

# data[].attributes.body
ΠΑΡΑΚΟΛΟΥΘΗΣΗ ΤΗΣ ΤΑΙΝΙΑΣ-ΝΤΟΚΙΜΑΝΤΕΡ: «ΝΗΜΑΤΑ. ΓΙΟΡΤΗ ΣΕ 4 ΕΠΟΧΕΣ»’

Την Παρασκευή 5 Δεκεμβρίου 2025, οι μαθητές/τριες όλων των τμημάτων της Α’ τάξης του 1ου Γενικού Λυκείου Πτολεμαΐδας παρακολούθησαν στον κινηματογράφο «Αχίλλειον» την ταινία – ντοκιμαντέρ: “Νήματα. Γιορτή σε 4 εποχές”, με θέμα το πολιτιστικό πρόγραμμα “Νήματα” που υλοποιήθηκε στη διάρκεια ενός έτους με πρωταγωνιστές τους νέους & νέες από το σύλλογο ΑμεΑ “Λαμπηδόνες”. Στο τέλος της προβολής, οι μαθητές/τριες είχαν την ευκαιρία να συνομιλήσουν με τους δημιουργούς της ταινίας, τη σεναριογράφο κα. Όλγα Ντέλλα και τον σκηνοθέτη κ. Φάνη Τοψαχαλίδη.

Υπεύθυνοι εκπαιδευτικοί: Γιοβάνη Ελένη, Ευσταθιάδης Λάζαρος, Ζεγκλίνας Γρηγόριος και Καζαντζή Ελπίδα

# data[].attributes.headline
''ΕΠΙΣΚΕΨΗ ΣΤΟΥΣ «ΛΑΜΠΗΔΟΝΕΣ»''

# data[].attributes.subject
''ΕΠΙΣΚΕΨΗ ΣΤΟΥΣ «ΛΑΜΠΗΔΟΝΕΣ»''

# data[].attributes.body
Την Τρίτη 18 Νοεμβρίου 2025, οι μαθητές και οι μαθήτριες του τμήματος Α1 του 1ου Γενικού Λυκείου Πτολεμαΐδας επισκέφτηκαν τους «Λαμπηδόνες», που αποτελεί τη Στέγη Υποστηριζόμενης Διαβίωσης ΑμεΑ – Κέντρο Διημέρευσης και Ημερήσιας Φροντίδας ΑμεΑ. Οι υπεύθυνοι εκπαιδευτικοί μαζί με τους μαθητές και τις μαθήτριες του σχολείου μας ξεναγήθηκαν στους ευχάριστους και λειτουργικούς χώρους της τόσο πρωτοποριακής για τη Δυτική Μακεδονία δομής, παρακολούθησαν τα εργαστήρια Υφαντικής και Βιβλιοδεσίας, θαύμασαν τις καλλιτεχνικές δημιουργίες των μαθητών, πήραν πρωινό μαζί τους και διασκέδασαν όλοι μαζί με μουσική, χορό και τραγούδι. Στόχος της συγκεκριμένης δράσης ήταν η ευαισθητοποίηση των μαθητών/τριών, η άρση των προκαταλήψεων και του κοινωνικού ρατσισμού απέναντι στα άτομα με αναπηρία και η συνειδητοποίηση των ιδιαίτερων ικανοτήτων των ατόμων αυτών.

Υπεύθυνοι εκπαιδευτικοί: Γιοβάνη Ελένη (ΠΕ 04.01 Ε.Α.Ε.), Ευσταθιάδης Λάζαρος (ΠΕ 02 Ε.Α.Ε.)

# data[].attributes.headline
Παγκόσμια ημέρα εναντίον της βίας κατά των γυναικών

# data[].attributes.subject
Παγκόσμια ημέρα εναντίον της βίας κατά των γυναικών

# data[].attributes.body
Στις 25/11/2025, οι Junior Ambassadors του σχολείου μας, τιμώντας την παγκόσμια ημέρα εναντίον της βίας κατά των γυναικών, υλοποίησαν δράση: έφτιαξαν αφίσες και φόρεσαν μπλούζες πορτοκαλί, χρώμα συμβολικό σχετικά με το θέμα.

# data[].attributes.body
Την Τετάρτη 19/11/2025 οι Junior Ambassadors παρακολούθησαν την επιμόρφωση για το πρόγραμμα EPAS. Ενημερώθηκαν για το πρόγραμμα, εμπλούτισαν τις γνώσεις τους σχετικά με το Ευρωπαϊκό Κοινοβούλιο και κατανόησαν καλύτερα τον ρόλο και τη λειτουργία των ευρωπαϊκών θεσμών.

# data[].attributes.body
Τη Δευτέρα 10/11/2025 η Διευθύντρια του 1ου ΓΕΛ Πτολεμαΐδας κ. Άννα Ευσταθιάδου και οι εκπαιδευτικοί του σχολείου Ολυμπία Μητσιάδου, Αναστασία Λιώτα και Ελπίδα Καζαντζή παρακολούθησαν την ημερίδα του προγράμματος European Parliament Ambassador School (EPAS), καθώς το σχολείο μας έχει επιλεγεί στο συγκεκριμένο πρόγραμμα.